BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/23-02/02
URBROJ: 2111-2-4-01-23-6

Z  A  P  I  S  N  I  K
sa 15. sjednice Upravnog vijeća Češkog dječjeg vrtića Končanica, održane dana 10. studenoga 2023. godine u prostorijama Područne osnovne škole u Končanici, Končanica 341, s početkom u 15:00 sati.
Nazočni članovi: Marija Kubišta, Mira Čukelj, Mateja Finek, Nikolina Santo i Jaromir Liber.
Odsutnih članova nije bilo.
Ostali nazočni: Gordana Tomašek – ravnateljica Češkog dječjeg vrtića Končanica, Ivana Valenta – direktorica Komunalac Končanica d.o.o. i ujedno voditeljica računovodstva Vrtića i Oto Janda – službenik Općine Končanica i ujedno zapisničar.
Jednoglasno je usvojen slijedeći 
D N E V N I  R E D:
1.  Usvajanje zapisnika sa 14. sjednice Upravnog vijeća,
2.  Usvajanje Pravilnika o plaćama, naknadama plaće i drugim materijalnim pravima
     radnika zaposlenih u Češkom dječjem vrtiću,
3. Usvajanje Odluke o osnovici za obračun plaće radnika zaposlenih u Češkom dječjem vrtiću Končanica,
4. Razmatranje po prijedlogu Financijskog plana Češkog dječjeg vrtića Končanica za 2024. godinu sa projekcijama za 2025. i 2026. godinu
5. Razno.

Ad 1.) Usvajanje Zapisnika sa 14. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 14. sjednice Upravnog vijeća održane dana 12. listopada 2023. godine, te su jednoglasno donijeli slijedeći
ZAKLJUČAK: Usvaja se Zapisnik sa 14. sjednice Upravnog vijeća održane dana 12. listopada 2023. godine.

Ad 2.) Usvajanje Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću 
Ovu točku pojasnila je predsjednica. Prijedlog Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica razmatran je na prošloj sjednici Upravnog vijeća. Općinsko vijeće Općine Končanica dalo je suglasnost na prijedlog navedenog Pravilnika na svojoj sjednici, održanoj 24. listopada 2023. godine. Shodno tome predstoji nam samo usvajanje. 
Članovi Upravnog vijeća složili su se sa prijedlogom Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću te sukladno članku 45. Statuta usvojili
Pravilnik o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica

Ad 3.) Usvajanje  Odluke o osnovici za obračun plaće radnika zaposlenih u Češkom dječjem vrtiću Končanica
Ovu točku pojasnila je predsjednica. Prijedlog Odluke o osnovici za obračun plaća radnika zaposlenih u Češkom dječjem vrtiću Končanica razmatran je na prošloj sjednici Upravnog vijeća. Općinsko vijeće Općine Končanica dalo je suglasnost na prijedlog Odluke na svojoj sjednici održanoj 24. listopada 2023. godine. Shodno tome predstoji samo usvajanje.
Članovi upravnog vijeća složili su se sa prijedlogom Odluke o osnovici za obračun plaće radnika zaposlenih u Češkom dječjem vrtiću Končanica te sukladno članku 45. Statuta usvojili 
Odluku o osnovici za obračun plaće radnika zaposlenih u Češkom dječjem vrtiću Končanica

Ad 4.) Razmatranje po prijedlogu Financijskog plana Češkog dječjeg vrtića Končanica za 2024. godinu sa projekcijama za 2025. i 2026. godinu
Ovu točku pojasnila je Ivana Valenta, voditeljica računovodstva. Prijedlog Financijskog plana za 2024. godinu sa projekcijama za 2025. i 2026. godinu dobili su svi članovi zajedno sa sazivom. Prihodi se u 2024. godini planiraju u iznosu od 111.743,00 eura. U istom omjeru se planiraju i rashodi. Najveći izvor prihoda planira se od pomoći unutar općeg proračuna, u iznosu od 43.000,00 eura, zatim od prihoda iz nadležnog proračuna u iznosu od 37.347,00 eura, prihoda po posebnim propisima u iznosu od 16.390,00 eura te od pružanja usluga u iznosu od 15.000,00 kuna. Rashodi se sastoje od rashoda za zaposlene u iznosu od 73.295,00 eura, materijalnih rashoda u iznosu od 31.142,00 eura, financijskih rashoda u iznosu od 307,53 eura i rashoda za nabavu nefinancijske imovine u iznosu od 7.000,00 eura. Od ove pedagoške godine, vrtić će financirati i Ministarstvo znanosti i obrazovanja i to u iznosu od 43.215,00 eura. Projekcija za 2025. godinu planira se u iznosu od 112.301,71 eura a za 2026. godinu u iznosu od 112.860,43 eura, kako na prihodovnoj tako i na rashodovnoj strani.
Članovi Upravnog vijeća složili su se sa prijedlogom Financijskog plana Češkog dječjeg vrtića Končanica za 2024. godinu sa projekcijama za 2025. i 2026. godinu te će se ovaj prijedlog uputiti osnivaču na usuglašavanje i uvrštavanje u Proračun Općine Končanica za 2024. godinu.

Ad 5.) Razno
Kako rasprave po ovoj točki nije bilo, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:30 sati.

               Zapisnik sastavio:                                                    	Predsjednica Upravnog vijeća:
                 Oto Janda, v.r.                                                                      	Marija Kubišta, v.r.


BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 120-02/23-03/01
URBROJ: 2111-2-4-01-23-1
Končanica, 10. studeni 2023.

Na temelju članka 51. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23), članka 45. Statuta ČEŠKOG DJEČJEG VRTIĆA KONČANICA-ČEŠKA MATERSKA ŠKOLA KONČENICE, po prijedlogu ravnateljice Češkog dječjeg vrtića i dobivene suglasnosti Općinskog vijeća Općine Končanica (KLASA: 012-04/23-02/01, URBROJ: 2103-12-01-23-2 od 24. listopada 2023. godine), Upravno vijeće Češkog dječjeg vrtića Končanica na svojoj 15. sjednici održanoj dana 10. studenoga 2023. godine donijelo je

                                                                                                                                                          
Pravilnik 
o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica

Članak 1.
	Ovim Pravilnikom o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica (u daljem tekstu: Pravilnik) uređuju se prava radnika na određenu plaću, dodatke na plaću, uvećanje plaće, naknade plaće i druga materijalna prava.
	Riječi i pojmovi koji se koriste u ovom Pravilniku, a koji imaju rodno značenje, bez obzira jesu li korišteni u muškom ili ženskom rodu odnose se jednako na muški i ženski rod.

Članak 2.
	Plaću radnika čini osnovna plaća i dodaci na plaću.
	Osnovna plaća je umnožak koeficijenata složenosti poslova radnog mjesta na koje je radnik raspoređen i osnovice za izračun plaće.
	Koeficijent pripravnika umanjuje se za 15 %.
	Visinu osnovice za izračun plaće utvrđuje odlukom Upravno vijeće vrtića, na prijedlog ravnatelja, uz prethodnu suglasnost osnivača.

Članak 3.
Koeficijenti za obračun plaće :
	Radno mjesto
	Osnovni koeficijent

	Ravnatelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima
	1,42

	Odgojitelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste.

	1,30

	Kuhar-ica
	1,00  

	Spremač-ica
	0,95



Članak 4.
	Vrtić će radniku isplatiti plaću nakon obavljenog rada jedanput mjesečno, unatrag.
	Plaća i naknada plaće se za prethodni mjesec isplaćuje najkasnije do petnaestog dana u idućem mjesecu.
	Plaća i naknada plaće u smislu ovoga Pravilnika su plaća i naknada plaće u bruto iznosu.

Članak 5.
	Radnik ima pravo na naknadu plaće kao da je radio kada ne radi zbog :
-godišnjeg odmora
-plaćenog dopusta
-državnih blagdana i neradnih dana utvrđenih zakonom
-za vrijeme privremene spriječenosti za rad zbog povrede na radu ili profesionalne bolesti
-za vrijeme prekida rada do kojega je došlo bez njegove krivnje 
-za vrijeme prekida rada do kojega je došlo zbog diskriminacije, uznemiravanja ili spolnog uznemiravanja.
	U slučaju odsutnosti radnika s posla zbog bolovanja do 42 dana radniku pripada naknada plaće u iznosu i na način kako je to uređeno Zakonom.

Članak 6.
	Nadoknada plaće iz članka 5. ovoga Pravilnika isplaćuje se radniku u vrijeme isplate plaća.

Članak 7.
	Vrtić će isplatiti radniku dodatke na plaću u visini i način kako je to uređeno Zakonom,  Pravilnikom o radu, odnosno aktima Poslodavca.
	Pod noćnim radom razumijeva se vrijeme od 22 sata do 6 sati narednog dana.
	Radnik ovisno o materijalnim mogućnostima Poslodavca, ima pravo na novčanu nadoknadu za otpremninu kod odlaska u mirovinu, dnevnicu za službeni put, dar djetetu do 15 godina starosti, regres za godišnji odmor, jubilarne nagrade,  potpora, nagrada, dnevnica, otpremnina i slično o čemu će odluku donijeti Ravnatelj.

Članak 8.
	Računovodstvo Vrtića dužno je radniku prigodom isplata prava uređenih ovim Pravilnikom uručiti obračun iz kojega je vidljivo kako su utvrđeni iznosi plaće, nadoknade plaće i drugih nadoknada.

Članak 9.
	Ako Vrtić na dan dospjelosti ne isplati plaću, naknadu plaće ili otpremninu ili ih ne isplati u cijelosti, dužan je do kraja mjeseca u kojem je dospjela isplata plaće, naknada plaće ili otpremnine radniku dostaviti obračun iznosa koje je bio dužan isplatiti.

Članak 10.
	Stupanjem na snagu ovog Pravilnika prestaje važiti Pravilnik o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica (KLASA: 120-01/15-01/02) sa svim njegovim dosadašnjim izmjenama.

Članak 11.
Ovaj Pravilnik stupa na snagu osmog dana od dana objave na oglasnoj ploči Češkog dječjeg vrtića Konačnica a primjenjuje se od 01. siječnja 2024. godine.

                                                                                                                Predsjednica Upravnog vijeća : 

                                                                                                                       ________________ 
								         (Marija Kubišta)




Ovaj Pravilnik je objavljen na oglasnoj ploči Vrtića dana 10. 11. 2023. godine.

								         Ravnateljica:
							
								____________________
								   (Gordana Tomašek)


BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 120-02/23-03/02
URBROJ: 2111-2-4-01-23-1
Končanica, 10. studeni 2023.

	Na temelju članka 45. Statuta Češkog dječjeg vrtića Končanica, KLASA: 012-03/2009-01/01, URBROJ: 2111/02-04-2009-1od 26. veljače 2009. godine i svim njegovim izmjenama, a u skladu sa člankom 2. stavkom 4. Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica, KLASA: 120-02/23-03/01, URBROJ: 2103-2-4-01-23-1 od 10. studeni 2023. godine i dobivene suglasnosti Općinskog vijeća Općine Končanica (KLASA: 012-04/23-02/02, URBROJ: 2103-12-01-23-1 od 24. listopada 2023. godine), Upravno vijeće Češkog dječjeg vrtića Končanica na svojoj 15. sjednici, održanoj 10. studenoga 2023. godine donosi

O  D  L  U  K  U
o osnovici za obračun plaća radnika zaposlenih u 
Češkom dječjem vrtiću Končanica

I.
	Ovom Odlukom utvrđuje se nova osnovica za obračun plaća radnika zaposlenih u Češkom dječjem vrtiću Končanica u iznosu od 902,08 Eura. 

II.
	Na ovu Odluku o osnovici za obračun plaća radnika zaposlenih u Češkom dječjem vrtiću Končanica dobivena je suglasnost Osnivača.

III.
Temeljem ove Odluke izdat će se nova rješenja o plaći radnika zaposlenih u Češkom dječjem vrtiću Končanica sa početkom primjene obračuna plaće za siječanj 2024. godine.

IV.
	Ovlašćuje se ravnateljica za provedbu ove Odluke.

V.
	Stupanjem na snagu ove Odluke prestaje važiti Odluka o osnovici za obračun plaća radnika zaposlenih u Češkom dječjem vrtiću Končanica (KLASA: 120-02/19-01/01, URBROJ: 2111/02/04/1-19-1 od 12. prosinca 2019).

VI.
Ova Odluka primjenjuje se od 01. siječnja 2024. godine a objavit će se na oglasnoj ploči Češkog dječjeg vrtića Končanica.

							   PREDSJEDNICA UPRAVNOG VIJEĆA
					    	 	ČEŠKOG DJEČJEG VRTIĆA KONČANICA
								         Marija Kubišta



	Ova Odluka objavljena je na oglasnoj ploči Češkog dječjeg vrtića Končanica dana 10. 11. 2023. godine.

									RAVNATELJICA:
									Gordana Tomašek



